Shane Duffy

Shane Patrick Michael Duffy (sündinud 1. jaanuaril 1992 Derrys Põhja-Iirimaal) on Iirimaa jalgpallur. Ta mängib kaitsjana Inglismaa esiliigaklubis Norwich City ja Iirimaa jalgpallikoondises.

Ta alustas klubikarjääri Inglismaal Evertonis, millega liitus 2008. aastal. Evertoni põhimeeskonnas sai ta mänguaega harva ning veetis hooaja 2011–12 laenul Inglismaa kolmanda liiga klubis Scunthorpe United ja hooaja 2013–14 esiliigas Yeovil Townis. 2014. aastal sõlmis ta püsiva lepingu Inglismaa esiliigaklubiga Blackburn Rovers, kus mängis kokku kaks hooaega.

2016. aasta augustis sõlmis ta nelja-aastase lepingu  Brighton & Hove Albion."DUFFY DEAL DONE". seagulls.co.uk. Brighton & Hove Albion F.C. 26.8.2016. Vaadatud 4.2.2019 Esimese hooaja mängus Duffy klubiga Inglismaa esiliigas, kus saadi teine koht ja tõusti kõrgliigasse. Esimese värava Inglismaa kõrgliigas lõi ta 19. augustil 2018 mängus Manchester Unitedi vastu. 2019. aastal valiti ta Brighton & Hove Albioni aasta mängijaks. 2020. aasta septembris suundus ta üheks hooajaks laenule Šotimaa kõrgliiga klubisse Celtic. 2022. aasta augustis läks ta laenule Inglismaa kõrgliigaklubisse Fulhami, kellega sõlmis 2023. aasta alguses püsiva lepingu.

2023. aasta juunis sõlmis ta kolmeaastase lepingu Norwich Cityga.

Duffy on mänginud Põhja-Iirimaa noortekoondistes, kuid täiskasvanuna otsustas hakata esindama Iirimaad, kuna ta on iiri päritolu. Debüüdi Iirimaa jalgpallikoondises tegi ta 2014. aasta juunis sõprusmängus Costa Rica vastu. Esimese värava lõi ta koondise särgis 2. septembril 2017 MM-i valikmängus Gruusia vastu. Ta kuulus Iirimaa koondisse 2016. aasta Euroopa meistrivõistlustel.

 Viited 

 Välislingid 

Kategooria:Iirimaa jalgpallurid
Kategooria:Everton FC mängijad
Kategooria:Burnley FC jalgpallurid
Kategooria:Blackburn Rovers FC mängijad
Kategooria:Brighton & Hove Albion FC jalgpallurid
Kategooria:Celtic FC mängijad
Kategooria:Fulham FC mängijad
Kategooria:Norwich City FC jalgpallurid
Kategooria:Premier League'i mängijad
Kategooria:The Championshipi mängijad
Kategooria:League One'i mängijad
Kategooria:Sündinud 1992